open-index/open-wikipedia-markdown huggingface dataset:
Chidembo

Chidembo (skunk or polecat in English) imhuka yemusango iri pamupanda wemhuka dzinoyamwisa. Chidembo chinozivikanwa nechivendera chine hwema hunonhuwa samare. 

## Chimiro cheChidembo

Zvidembo zvinokura kureba 40-90cm kubva kumusoro kusvika kubesu zvichiita huremu hunokwana 0.5-8.9kg. Zvidembo zvinosiyana siyana ruvara rweganda zvichienderana nerudzi rwechidembo chacho. MuZimbabwe munonyanya kuwanikwa zvidembo zvine ruvara rutema (black) neruchena (white); kunoitawo zvidembo zvine brown ne cream.

## Kudya kweChidembo

Chidembo chinodya mhuka zvose nemichero, chinodya zvakasiyana zvichienderana nokuti mwaka uri papi. Chidembo chinodya: madzvinyu; mbeva; matatya; nyoka; shiri; nhuta nemazai. Chinodyawo michero yemusango; hohwa; uswa; mashizha nemidzi.

Zvidembo zvinogona kuronda hwema nekunzwa zvakanyanya asi hazvinatsowona. Chidembo chinonetseka kuona zviri 3m kubva pachiri; izvi zvinokonzera kuti zvidembo zvive zvinorohwa zvakanyanya pamugwagwa. Zvidembo hazvirarame kwenguva yakareba; chikamu chinorarama makore anodarika matatu (3) chiri pasi pe 10%.

## Kuberekana

Zvidembo zvinotsvetsvana munguva yechirimo; mukono mumwe unokwanisa kutanda nekushumira nzvari dzakawanda. Nzvari yechidembo inotakura pamuviri kwemazuva 66 ichizvara vana 4-7. vana vechidembo vanozvarwa vasinganzvi uye vasingaone. Vanozotanga kuona mushure mevhiki nhatu. Vana vechidembo vanorumurwa vave nemwedzi miviri (2) yokuzvarwa, vochizogara namai vacho kana vave kutsvaka kuzvarawo. Chidembo chinotanga kubereka chave negore rimwe.

## Kumwaya Zvinonhuhwa

Chidembo chinozivikanwa kunyanya nenhau yokumwaya hwema hunonhuwa hunobva mutsatsadzi dziri kushure. Chidembo chinoshandisa mutuvi uyu unonhuwa senzira yokudzinga zvikara zvingada kuchidya. Chine tsatsadzi mbiri dzinomwaya munhuwi uyu; tsatsadzi idzi dziri kumativi maviri emukosho.

## Tsika

*Kune kutaura kunoti "Tivhiye chidembo" - zvichireva kuti ngatiitaurei nhau yacho yakarema kana inonyadzisa pakare pano.
*Kuramba nyama yechidembo hunge uine yetsuro.
*Chidembo hachinzwi kunhuhwa kwacho chomene.
Dindingwe

**Dindingwe** (*cheetah*) imhuka yemusango iri mumhuri yemangoi uye ichiwanikwa muziwumbe reAfrica neAsia. Dindingwe ndiyo yoga katsi yesango ine nzwara dzisingadzokere mukati; nokudaro haikwanise kukwira miti yakareba yakamira mutwi kuenda mudenga. Dindingwe rinodheera mapazi ari zasi kwemiti. Hakuna mhuka inomhanya nespidhi unodarika dindingwe; inokwanisa kusvika 110-120km/hr pachinhambwe chidiki chingaita 500m. Dindingwe rinokwanisa kufangura kubva 0-100 km/hr panguva inoita 3 sekondi.

## Chimiro

Dindingwe rine dundundu rakadzika uye chiuno chitete. Dindingwe rakura rine huremu hunoita 35-72kg; rinoreba 110-150cm kubva kumusoro kusvika kubesu. Kana richipimwa kureba pamapendekete rinoreba 66-94cm; muskwe unoreba 60-84cm. 

## Kuberekana

Nzvari dzinoyaruka dzava pamwedzi makumi maviri kuvika makumi maviri ana mana (20-24); hono dzinoyaruka dzasvitsa mwedzi gumi nemiviri (12). Asi ingwe hadzinyanye kutandana dzisati dzasvitsa makore matattu (3); uye kushumira kunoitika chero nguva yegore. Nzvari dzinotsvaka chero ripi dindingwe gono. 

Nzvari dzinotakura pamuviri mazuva 90-99 dzichizvara vana vatatu kusvika vashanu. vana ava vane huremu 150-300gram panguva yokuzvarwa. Dindingwe rinozvarwa riiine mavara aro. Vana vanosiyana naamai pamwedzi 13-20 yekuzvarwa. Nzvari dzinoda kugara dzoga dzisingasangane nedzimwe kunze kwenguva iyo dzinenge dziri kurera vana vadzo. Dindingwe rinosvikira kana vanhu kana richinge razvifunga. Panguva iyi ndipo panodzidziswa mwana weingwe zvinhi zvizhinji zvinosanganisira kuvhima.

## Kuvhima

Dindingwe rinodya nyama richivhima kunyanya mhuka ndiki dzine huremu huri pasi pe 40kg. Rinonyanya kutanda mhembwe nemhara. Kana ingwe dzichinge dzavhima dzakawanda dzinotanda ngongoni nembizi zvakare. Handa dzomusango netsuro ndidzo dzimwe mhuka dzinovhimiwa nedindingwe.

Dindingwe rinovhima richironda charaona kwete kutevera hwema. Rinonyangira kusvika 10-30m rotanga kudzinganisa mhuka. Kazhinji-zhinji mhuka inenge yabatwa munguva iri pasi pe minute rimwe. Richinge yakudinka kubata mhuka munguva iyoyi dindingwe rinokasira kurasa moyo. Pachinguva chidiki charinenge radzinganisa mhuka, muviri wedindingwe unenge wopisa zvakanyanya. 

## Tsika

**Tsumo** - Dindingwe rinonakwa richakweva rimwe asi kana iro rokwehwa roti mavara azara ivhu".
*Mukonowengwe izita remhuri dziri muZimbabwe rekuzvirumbidza
*Mamwe madzishe akare vaishongedzwa nedehwe redindingwe kuratidza hukuru nehumhare hwavo.

## Mazita emhuri

Kune mazita emhuri ane chekuita nedindingwe. Mamwe ndiwo anoti: Mukonowengwe, Mutambanengwe, Ngwerume.

## Mitauro yeBantu

*Kinande vanoti **engwe** (n. leopard) kureva ingwe, mbada.
Nwiwa

**Nwiwa** (*watermelon* in English) muchero unowanikwa musango kana kuti uchirimwa pamusha. Nwiwa kana kuti vise muchero unonzi wakabva kuno kuchamhembe kweAfrica ukazopararira Pasirose.
Manwiwa anorimwa muminda pamwe nechibage nemanhanga.

*Jeza (immature watermelon) apa kureva nwiwa risati rasvika.
*Mhudzi  (seeds of melon species).
*Izwi rokuti mpale (dried strips of melon) rinotaurwa kuKalanga richireva mbadzi dzenwiwa dzakawomeswa kana kufushwa.

## Mamwe Mazwi

*Kanyachi kana kiwani (Red-fleshed variety of  cattle melon).  
*Chingenyama (Red-fleshed variety watermelon).

## Mazwi eBantu

*BaKalanga vanoti **phudzi** (seeds of melon species) vachireva mhudzi.
*Mururimi rweChewa vanoti **mavemve** kana **matikiti** (to melon) kureva manwiwa.
*VaNyungwe vanoti **bvembe** kana **mabvembe** (watermelon) kureva nwiwa.
Jerenyenje

**Jerenyenje** (*mongoose*) imhuka yemusango inowanikwa kuchamhembe kweAsia neEurope uye kuno kuAfrica. Jerenyenje rine marudzi anodarika 30 anokura kusvika 0.3-1.2m.  

Jangwa zvinoreva jerenyenje rine muswe muchena.

## Kudya kweJerenyenje

Jerenyenje aka hovo rinodya tupembenene; magakanje; makonye emuvhu; nyoka; huku nemakonzo. Anodyawo mazai zvakare. kunyika yeIndia jerenyenje rinozivikanwa nekugona kurwisa nokuuraya nyoka dzine huturu kunyanya rovambira.hh

## Mitauro yeBantu

*VaGungu vanoti **jeere** kana **majeere** pakuwanda (White-tailed mongoose) - zvichida vanoreva jerenyenje?
Huku

Huku (chicken in English) ishiri inopfuyiwa pamba inowanikwa Pasirose. kune mhando zhinji dzehuku dzinochengeterwa kuita mazai uye kudyiwa nyama yadzo. Mwana wehuku anonzi nhiyo.

Nhunzvi yehuku inodanwa kunzi mhambo kana kuti tseketse, apa kureva huku hadzi yakambokandira mazai ikaita nhiyo. 

*Jongwe kana gukurume ihuku hono inokwanisa kuzvarisa.
*Sekete (cage) kureva dendere rinotakurirwa huku.
*Kukandira mazai (laying eggs) zvinoreva kuburitsa mazai kunoita tseketsa yehuku.
*Chitsaka, Chitsake (1. Bird's nest 2. Woven nest for poultry, gen suspended below eaves of house) apa kureva chirukwa chinoitirwa huku kuchishandisa huswa kana tumiti. Chirukwa ichi chinoitirwa huku dziri kurindira mazai chinorembedzwa muberere rehozi kana imba.
*Kapupu, mhupu kana mhupurira (Growing fowl, cockrel or pullet). Zvichida ndipo panobva zita rokuti Nyakapupu?
*Chikwere kana chitata (House for poultry) apa kureva zumbu rehuku. Zvichida ndipo panobva zita rokuti Nyamutata?
*Madororo (chicken excreta) kureva tsvina yehuku.

## Tsika

**Tsumo** - Machongwe maviri haakukuridze pamutanda mumwe.

Nyama yehuku kudya kunonaka; huku ndiyo nyama yokuti kana vaenzi vasvika inobayiwa kuchifarirwa vaenzi. Huku dzinokurumidza kuwanda sechifuyo pamba.

## Kurerutsa Mutauro

*Huku dzangu dzava kukunduka manhenga: my fowls are losing some feathers. 

## Tsumo

*Chitiyo kupinda muzai huona mai.

## Mitauro yeAfrika

*Lenje vanoti **seki** (hen) kureva huku. Sangho vanoti kondo (hen) kureva huku.
*Kinande vanoti **emitoto** kureva madororo kana matoto eshiri. Igbo inoti **okuku** kureva huku.
*Dor vanoti ngono kana ᵑgɔ̀nɔ̀ (n. chicken) kureva huku. Umbundu inoti kanduluka, tukuluka (v.a. emerge). Fananidzai nokuti kukandira.
*Kimbundu inoti **kuxorora** (n. drip - fananidzai nokuti madororo) kureva kuchururuka. Vanoti **muxima** kureva moyo - Chewa inoti **mutima**. 
*Setswana inoti **kgogo** (hen) kureva huku. Kikuyu inoti **nguku** (hen) kureva huku.
*Sangho vanoti tororo (adj. frequently; all at once).
Gakanje

Gakanje (*crab*) imhuka inowanikwa pane mvura kungava murwizi, nyanza kana gungwa. Magakanje anodyiwa nyama kunyanya kunyika dziri kuAsia, Europe, North neSouth America.

Gakanje rinozivikanwa nekufamba rakatsveyama.

## Mitauro yeBantu

*VaZigula vanoti **nkhala** (crab) vachireva gakanje.
Nungu

Nungu, njenje kana ngara (*porcupine* in English) imhuka iri mumhuri yemakonzo inozivikanwa nekuva neminzwa yainokana inobaya. Nungu inoti kana chikara chasvika pedyo inokanda minzwa iyi inoti kana imbwa dzinotya kusvika pedyo nenungu.

Vatauri vadzimwe nzvimbo vanoti gwewewe kana gungumbani.

## Magariro

Nungu dzinowanikwa muAfrica, Asia uye South neNorth America. Mhuka idizi dzinowanikwa mumasango; mugwenga; muzasi memakomo uye munzvimbo dzine matombo. 

Panoda kujekeswa kuti nungu ndiyo ngara here?

## Mitauro yeBantu

*Baila vanoti **chaminungwe** (porcupine) kureva nungu. Swahili, Digo vanoti nungu (porcupine) kureva nungu.
*VaNyoro vanoti **enyamunungu** kureva nungu. VaGungu vanoti **nyamunungu** kureva nungu.
*Lenje vanoti **munungu** (quill of porcupine) kureva munungu. VaDigo vanoti **nungumariya** (n. hedgehog).
*VaSangho vanoti lele (n. porcupine) kureva nungu. VaTaita vanoti sasa (n. porcupine) kureva nungu
*Sesotho neSetswana vanoti **noko** (porcupine) kureva nungu.
Gwenga

Gwenga, chiwunde kana renje (*desert* in English) inzvimbo isinganaye mvura zhinji isina miti mizhinji. Gwenga kazhinji rinopisa uye mhepo iri mugwenga ine hunyoro hwakaderera. Ichi ndicho chimwe chikonzero chinoita kuti gewnga risave nezvizhinji zvinokuramo.

Muziwumbe reAfrica kune magwenga anoti: Kalahari; Namib; neSahara. Nzvimbo idzi dzine michero nemhuka zvinorarama imomo.

## Mamwe Mazwi

*Renje kana ndara (veld without trees).

## Mitauro yeBantu

*VaGiryama vanoti lwanda (a bare desert) kureva gwenga. VaShambala vanoti luwanga (n. bare ground).
*VaMbugwe vanoti jangwa kureva gwenga. VaZigula vanoti nyika (desert; wilderness) kureva gwenga.
*Mambwe vanoti cisweswe (waste land; desert) kureva gwenga. Luganda vanoti eddungu (n. desert) kureva gwenga.
*Kinande vanoti embwerere; embwarara (desert; wilderness) kureva gwenga.
*Maconde vanoti likonde kana makonde (desert area without water) kureva gwenga. 
*Kimbundu vanoti museke (n. desert) kureva gwenga. IsiNdebele vanoti inkangala kureva gwenga.
*Gbeya vanoti gbeŋ (v. to be hot). Mamwe mazwi: gbeŋ fara (n. hot place). Yangben vanoti  kʷ≠ɛ̌ɲ  (v. heat).
Mapopoma

Muchidzidzo Taranyika mapopoma (*water fall* in English) zvinoreva nzvimbo yokuti rwizi runosvika panzvimbo inodonha nyika apo mvura inodonhawo ichiita mapopoma neruzha.

MuZimbabwe tine mapopoma anoti: Victoria Falls; Mtarazi Falls; Nyangombe Falls neBridal veil.

## Mitauro yeBantu

*Baila vanoti **chigumo**  (n. cataract, waterfall) kureva machiti kana mapopoma.
*VaGanda vanoti **chiri** (n. waterfall, rapid, cataract) vachireva mapopoma.
*VaYao vanoti **lilima** (to make a roaring sound as water in a rocky stream, or a bush fire) vachireva kuririma kwemvura inoyerera pamabwe kana moto unopisa sango.
Victoria Falls

**Vutsi-vuno-tinha, Mapopomo aVhitoria** (Lozi/Kololo: Mosi-oa-tunya; "the smoke which tunders") kana **Victoria Falls,** mapopoma emvura anova ndicho chishongo chatakaropafadzwa nacho neMusiki. Mapopoma aya ari parwizi rweZambezi pamuganhu panosangana Zimbabwe, Zambia, Namibhiya ne Vutswana.

Mapopoma aya anodanwa kunzi **Mosi-oa-tunya** nerurimi rweChitonga.

## Vambo rezita

* **Mosi-oa-tunya** muChitonga kana Chilozi

* **Vutsi-vuno-tinhira/tinha** kana *Hutsi hwuno tinhira* muChishona

Zita iri rakasikwa nekuda kwekuti utsi unobuda mvura painenge ichi yerera.

## Mamwe Mazwi

*bopo (ideo of Water falling).
*Bopoma, mapopoma kana bopomo, mapopomo (Waterfall).
*Bopoma kana mapopoma (Noise of falling or flowing water (rain or river).
*Bopopo kana mapopopo, (Waterfall, 2. Continuous heavy downpour).
Meikles Hotel

**Meikles Hotel** ihotera huru yakasvonaka iri pakati peguta reHarare. Hotera iyi ndiyo yedzimwe hotera dzepamusoro muAfrica uye Pasirose; ndiyo hotera inosigara vatungamiri vedzimwe nyika kana vachinge vashanyira Zimbabwe. Hotera iyi iri mukambani yeMeikles Limited.

Kunze kwe Hotel iyi kwakdziva kuMaodzanyemba kune zvifananidzo zveshumba zvine ruvara rwe gold. Zvifananidzo izvi zvinoonekwa munhu ari kudivi rakadziva kuAfrica Unity Square; rinova dandare rokuti vanhu vanotandara rine miti yakanaka samare yejacaranda.
Anglican Cathedral, Harare

**Anglican Cathederal** ndicho chivakwa chine Kereke huru yeAnglican muHarare, paripo zvakare pane muzinda weKereke iyi. Chivakwa ichi chiri pakati peguta reHarare chakatarisana netsazano reAfrica Unity Square, mhiri kwacho kune Meikles Hotel. Kwakadziva kuMabvazuva ndiko kune Parliament of Zimbabwe.  Makomo eMvurwi
Chimukuyu

**Chimukuyu** (Biltong in English and Afrikaans) inyama yakawomeswa ikarungwa nemunyu nema spice. Chimukuyu chinogadzirwa nenyama dzakasiyana-siyana dzinosanganisira: mombe; ngongoni; mbudzi zvichingodaro. Vanogadzira chimukuyu vanoitira kuchengetedza nyama uye kuda munakiro wechimukuyu.

Chimukuyu chinogadzirwa nenzira dzakasiyana:

*Kune chimukuyu chinoti nyama inotanga yarungwa munyu yozowomeswa pamutariro uri pamusoro pechoto.
*Kune chimukuyu chinoti nyama inomwayiwa vinegar yorungwa munyu ne spice yochiyanikwa panzvimbo isina hunyoro.

Chimukuyu chikwanisa kudyiwa chakadaro chisina kuzobikwa kana kuti chinobikwa. Nyama yechimikuyu yakabikwa nedovi inonaka samare. Kuzoti iri nyama yetsuro yakaitwa chimukuyu ikabikwa nedovi,haiwa mutakunanzva.

## Mitauro yeBantu

*VaTiriki vanoti **khusika** (grill meat, fish, etc., over a very slow fire of hot embers so as to dry it thoroughly).


File:Sliced_Biltong.jpg
File:Biltong Somerset Mall.jpg
File:Biltongshop.jpg
File: Biltong for sale.jpg
Tsuro

**Tsuro** (rabbit in English) imhuka inowanikwa musango uye inopfuyiwa pamusha. Tsuro iri pamupanda wemhuka dzinoyamwisa. Mhuka iyi inowanikwa Pasirose iyine mhando dzakasiyana-siyana. Kamwana ketsuro kanonzi kanhowa.

*Huhwe (Red Rock Hare) kana guhwe. Kudunhu reMashonaland Central kune nzvimbo inonzi Mahuhwe.
*Mwana wetsuro anonzi nhowa.

## Magariro

Tsuro dzinowanikwa munzvimbo dzinoti, mapani; masango; matoro. Tsuro dzigadzira nzvimbo pasi pemakwenzi kana kuchera mwena yadzo. Vanamazvikokota vanoti tsuro zhinji dzinowanikwa kuNorth America. Tsuro dzinowanikwayo kuchamhembe kweEurope; kuchamhembe kwakadziva kumabvazuva kweAsia; Sumatra; Japan neAfrica.

## Chimiro cheTsuro

Tsuro dzine nzeve dzakareba kuita 10cm idzi dzinobatsira kunzva kana zvikara zvouya. Makumbo eshure ndiwo ane simba rakanyanya uye ndiwo anoshanda pakukwakuka kunoita tsuro pakusvekuta nepakumhanya. Makumbo emberi ane zvigunwe zvishanu, nechimwe chiri pamusoro zvishoma.

Tsuro inoreba kuita 20-50cm kubva kumusoro kusvika kubesu, ichiita huremu hunosvika 0.4-2kg.

## Tsika

Ana ambuya nanasekuru vanotaura ngano zhinji dzana tsuro nagudo; tsuro inonyanya kutaridzwa sekamhuka kadiki kakachenjera gudo riri mhuka hombe isina kungwara.

* Kuramba nyama yechidembo hunge uine yetsuro.
*Ukaona tsuro yamisa nzeve, yonyera nhango dzokutiza.
*Tsuro ina mabiribidi: a hare is full of tricks. Kune zita remhuri rinonzi Mhiribidi.
. 
*Tsuro yakabuda mumakwenzi ndokuti pachena gangara: the hare left the bushes and appeared in the open.
*bvembere (ideo of Dodging to evade capture - as hare being pursued). 
*Kubvemberedza (Cause to dodge in order to evade capture). 
*Kubvembereka (Dodge continuously to evade capture e.g. hare). 

## [[Tsumo]]

*Tsuro iri pauzamba inosunungurwa neakaibata. The hare in the **trap** may only be removed by the one holding it fast. 
*Tsuro haiponi rutsva kaviri. A hare does not escape a veld fire twice.
*Tsuro haipunyuki rutsva kaviri. 
*Kudzinga tsuro dzinga netsvimbo mbiri imwe ikapotsa imwe yorova. 
*Kwadzinorohwa matumburira ndiko kwadzinomhanyira. Where they (hares) are beaten on the abdomen (killed), that is where they flock again. 

## Mitauro yeBantu

*Fwe  inoti **kashurwe** (rabbit) vachireva tsuro. KiKagulu inoti **sungula** (n. hare) vachireva tsuro.
*Nyakyusa  inoti **kalulu** (n. hare) vachireva tsuro. Swahili inoti **sungura** (n. hare) vachireva tsuro.
*MaZulu vanoti **genga** (v. Cheat, trick, deceive). Muenzaniso: **Hawu! ngizigengile!** (Oh! what a trick I've played on myself !). Fananidzai nokuti tsuro magen'a.
*MaZulu vanoti **umgengi** kana **abagengi** (n. Deceiver, cheat, one who tricks) kureva magen'a. Rukwangwali inoti ndimba (n. hare) vachireva tsuro.
Nhuta

**Nhuta** kana dumunyu (*mole* in English) imhuka iri mumhuri yemakonzo inowanikwa musango. Vamwe vanoti nhukusa, nhukutsa kana funzi.

***Kututa** (to work out soil as a mole) zvinoreva kufukura kubuda muvhu.

## Mitauro yeBantu

*MaZulu vanoti **umthuku** (1. Mole. 2. Mole-coloured beast.) vachireva nhuta.
*MaZulu vanoti **Imvukusi** (n. Mole) vachireva nhuta.
Rwizi Zambezi

**Rwizi Zambezi** irwizi rwunoyerera kubva kuZambia, rwopinda muAnghola, rwuchizotevedza muganhu weNamibhiya, Zambia, Zimbabwe ne Vutswana, pedzezvo rwopinda kuMzambuko uko rinonodira mu Gungwa re India.

Kuno kuChamhembe kwe Afurika, Zambezi ndiro rwizi rwukuru rwakareba 3,540km, parwizi urwu ndipo panowanikwa mapopomo anonzi Vutsi-vuno-tinha (kureva Mapopomo eVhikitoriya) ari pamuganhu panosangana Zimbabwe, Zambia, Namibhiya ne Vutswana.  Mamwe mapopoma ari parwizi Zambezi anosanganisira: Mapopomo eChavuma iri pamuganhu weAnghola neZambia; Mapopomo eNgonye  ne Mapopomo eSioma kuMadokero kwe Zambia.

Zambezi rine magwenya makuru emagetsi maviri ari paDhamu ra Kariva ne Dhamu ra Kabora Basa (kureva *Cabora Bassa*). Pane rimwe gwenya diki pa Vusi-vuno-tinha.

Rwizi Zambezi rune dzimwe nzvimbo dzine machiti - *rapids*.

## Chisuvi cheMvura

Chisuvi cheMvura zvinoreva nzvimbo yakakwirira yokuti kumativi ayo nzizi dzinoyerera dzichienda kwakasiyana. 

Somuenzaniso muZimbabwe **chisuvi chemvura** chinotevedza nzvimbo dzakakwirira pakavakirwa maguta anoti: Harare; Chegutu; Kadoma; Kwekwe; Gweru neVulawayo.

Kune rimwe divi nzizi dzinoyerera dzichienda kuMaodzanyemba kunodira kuna rwizi Zambezi.  Nzizi dzinoti: rwizi Mazowe; rwizi Munyati; rwizi Manyame dzinoyerera dzichinodira muna Zambezi.

Nekune rimwe divi dzinoyerera dzichienda mabvazuva dzichinodira muna Rwizi Runde naRwizi Save. Divi iri rine nzizi dzinoti: rwizi Tokwe; rwizi Chiredzi; rwizi Mutirikwe dzine mvura inonopinda kuMozambique ichinodira kugungwa re India.

## Mitauro ye Chibanthu

*VaLuba-Lunda vanoti **yambeji** (n. place of plenty of water) kureva nzvimbo tempura zhinji.

## Mabviro eruzivo
Chamhembe kwakadziva kumabvazuva

Muchidzidzo cheTaranyika,  kuchamhembe kwakadziva kumabvazuva (Southeast in English) rudzivo rwunodudza kuti nzvimbo iri kuchamhembe asi kuchizonorerekera kumabvazuva. 

Somuenzaniso dunhu reBuhera riri  kuchamhembe kwakadziva kumabvazuva kweguta reChivhu.
Matoro

Muchidzidzo chetaranyika, **matoro** (wetlands, garden in swampy place) izwi rinoreva nzvimbo inochengeta mvura ine sora, nhokwe kana tsanga. Matoro anonyanya kuwanikwa pedyo nerwizi kana kumiganhu yemapani nedondo. Vamwe vatauri vanoti deve kana kuti denhe.

Deve, doro kana dzere (garden in swampy place).

Kare kare mupunga netsenza zvairimwa mumatoro. Pari zvino hakuchina matoro akawanda nokuda kwekuwanda kwevanhu nokukundika kuchengetedza nzvimbo dzine matoro.

Mumatoro munowanikwa datya; mukonikoni; humhutu netumwe tupuka. Miti, huswa netsanga zvinomerawo mumatoro.

Deketa, dete kana dekete (bog, marsh or swamp).

## Mitauro yeBantu

*VaDigo vanoti **dimbwi** (Hole, swamp).
*Luganda vanoti **ekiteebe** (n. bog, marsh, morass - a tract of low, soft, wet ground).
Mupunga

**Mupunga** (rice in English) idzinde rinenge sora rinorimwa richiita mbeu inodyiwa Pasirose. 

Mupunga ndiko kudya kukuru kunzvimbo dzinoti: West Indies; Middle East; East Asia; Southeast Asia neSouth Asia. Mupunga ndiyo mbeu yepiri pahuwandu hwekukohwewa Pasirose cihitevera chibage. Asi nokuti chibage chinoshandiswa mune zvimwe zvisiri kudyiwa nevanhu, mupunga ndiyo unosara watungamira pakuva chikafu chevanhu.

Kurimwa kwemupunga kwakanakira nzvimbo dzinowanikwa vashandi nemuripo uri pasi nokuti mupunga une basa rakawanda. Mupunga unoda nzvimbo dzinonaya mvura yakawanda nokuti unokura muznvimbo dzine mvura yakawanda. Mupunga ndiwo rimwe remadzinde akagara ari muAfrica kubvira pasichigare.

Nhengo iri padzinde remupunga kana rukweza inotakura mbeu inonzi mwonzora kana nzeve.

## Tsika

Mupunga wakabikwa uchizoiswa dovi unonzi mafaki.

*Besva kana beswa (empty hull or pod - e.g. of rice) apa kureva gufu kana bubu retsanga yemupunga.
*Doro, dimba, dimbwa kana deka (a piece of land suitable and used for growing rice).
*Duku (rice field). Pahuwandu toti matuku.
*Mufake, mashagada kana shokodo (Cooked rice flavoured with rice and salt).

## Mitauro yeBantu

*Kizigua, Lenje neSwahili vanoti **mpunga** (rice) kureva mupunga. 
*Kihaya vanoti **omuchere** kana **omuchele** (rice) kureva mupunga. 
*Digo neNyungwe vanoti **mphunga** kureva mupunga. Lomwe vanoti **mvuka** kureva mupunga.
*VaGwere vanoti **kulumira** (v. bite a stony particle in a soft lump of food) vachireva kurumira.
*Shimakonde vanoti mpunga, nshele, ubwabwa (n. rice) kureva mupunga.
Nyanga

Nyanga (horns in English) dzakagadzirwa nezvinoita kunge mapfupa. Nyanga dzinoshandiswa pakurwa kwemhuka uye sezvishongo zvemhuka.

## Tsumo

*Rina manyanga hariputirwe mushunje.
*Zvamaiti zizi rine nyanga! Manhenga wowo, harina nyanga.

## Mitauro yeAfrika

*Kimbundu vanoti mbinga (n. horns) kureva nyanga. Kinande vanoti **erihembe** (n. horn) kureva nyanga.
*Nyanga vanoti mphondo (n. horns) kureva nyanga. Venda vanoti mananga (n. horns) kureva nyanga.
*Sesotho vanoti dimak (n. horns) kureva nyanga. Yao vanoti msengo (n. horns) kureva nyanga.
Nyundwa

**Nyundwa**, nyungwa kana rutsinga (hump on a bull's back) zvinoreva nzvimbo yakakwirira pamapendekete emhuka zvikurusei hono. Mombe dzinoonekwa nyundwa zvikurusei kana iri ngunzi kana kuti bhuru
Bhuru

**Bhuru** (bull in English) imombe hono isina kuchekwa. Iyi ndiwo mukono unokwanisa kubereka. Bhuru rinoonekwa nenyundwa uye machende mahombe akarembera. Bhuru rinotaurwawo pamukono wedzimwe mhuka dzinosanganisira nyati, nzou; mhofu; nhoro; ngwarati nedzimwewo.

Mamwe mazita anoshandiswa ndeekuti ngunzi kana kuti handira kana hando.

## Mitauro yeBantu

*MaZulu vanoti **inkunzi** (bull - related to kunda meaning copulate) kureva bhuru.
*VaChewa vanoti **nkhunji** kana **nkhunzi** (bull) kureva bhuru.
*Mururimi rweTumbuka vanoti **nkhpawi** (bull) kureva handira.
Mbongoro

**Mbongoro** (*donkey* in English) imhuka inopfuyiwa pamusha inosandiswa kuita mabasa ekuzvuva ringava gejo kana kuti ngoro. MuZimbabwe mbongoro haidyiwe, asi kunyika dzinoti Namibia neBotswana kunonzi kune madzinza evanhu vanodya mbongoro.

Rimwe zita rakapfumbira nderekuti dhongi; iri zita rakabva kuEnglish.

Madhuna embongoro (colt, uncastrated horse 2-4 years old) apa kureva hono yembongoro isina kuchekwa. (*Genesis 32:15-16* Bhaibheri reChiNdau).

## Kurerutsa Mutauro

*Isakha imbongoro yakagwinya, inomvududa pashi pakati pemihlambi yemakwai: Yissakhar is a strong donkey lying down in the sheep sheds. (*Genesis 49:14* Bhaibheri reChiNdau).

## Mitauro yeBantu

*MaZulu vanoti **imbongolo** (donkey, ass, mule) kureva mbongoro.
*VaTonga vanoti **imbongolo** (donkey) kureva mbongoro.
*VaSangho vanoti lélé (n. donkey) kureva mbongoro.
Hwaro

*Hwaro (base).
*Hwaro hweChivakwa (base, foundation).
*Hwaro richitaurwa kumasvomhu.
*Hwaro
(Rapper)

## Mazwi eBantu

*Nyanja inoti **tsinde** kana **patsinde** (the base; root; heavy end; base of a stalk; foot of a tree; foot of hill). 
*Luwanga inoti **emwalo** kana **mulwalo** (adv. underneath; below; mulwalo we imesa **under the table**).
*Zigula inoti **chivere** (1. woman, 2. women's; 3. female; 4. effimate). Lunyoro vanoti **ekibunu** (n. base) vachireva hwaro.
*Uyo Ibibio inoti ukot (n. bottom, base; elongation, extension, movement, means, mode; leg and or foot).
Chisuvi chemvura

Muchidzidzo cheTaranyika, **chisuvi chemvura** (watershed in English) zvinoreva nzvimbo yakakwirira yokuti kumativi ayo nzizi dzinoyerera dzichienda kwakasiyana. Nokumwe kutaura nzvimbo yakakwirira inopatsanura nzizi inonzi muzanda.

Somuenzaniso muZimbabwe **chisuvi chemvura** chinotevedza nzvimbo dzakakwirira pakavakirwa maguta anoti: Harare; Chegutu; Kadoma; Kwekwe; Gweru neBulawayo.

Kune rimwe divi nzizi dzinoyerera dzichienda kuMaodzanyemba kunodira kuna rwizi Zambezi.  Nzizi dzinoti: rwizi Mazowe; rwizi Munyati; rwizi Hunyani dzinoyerera dzichinodira muna Zambezi.

Nekune rimwe divi dzinoyerera dzichienda mabvazuva dzichinodira muna Rwizi Runde naRwizi Save. Divi iri rine nzizi dzinoti: rwizi Tokwe; rwizi Chiredzi; rwizi Mutirikwe dzine mvura inonopinda kuMozambique ichinodira kugungwa reIndian Ocean.

## Mitauro yeBantu

*VaSwahili vanoti **tengamaji** (watershed, divide).
Makomo eMvurwi

**Makomo eMvurwi** (Mvurwi Range) anotambanuka kwenhambwe inokwana 160km kubva pana Rwizi Manyame. Anokwira kusvika pahukwidza hunoita 1,752 m. Makomo aya ndiyo anowumba chikamu chiri kuMaodzanyemba chenzvimbo inocherwa mugodhi unowanikwa chrome. Maguta ari pedyo neMakomo eMvurwi ndiwo anonzi: Darwendale; Maryland junction neKildonan.
Maodzanyemba kwakadziva kuMadokero

Ku**Maodzanyemba kwakadziva kuMadokero** (North West in English) ndirwo rudzivo rwunoti kana munhu akatarisa kuMaodzanyemba, anofanira kutenderera gonya rinokwana 45o achinanga kuMadokero. Rudzivo urwu rwuri 45o kubva kuMaodzanyemba, uye 45o kubva  kuMadokero.
Munyu

**Munyu** chai kana dzai (*salt* in English) ndiwo uya watinoshandisa kurunga chokudya mudzimba. Munyu unokohwewa kubva mugungwa; kune dzimwe nzvimbo unocherwa pamugodhi.

Mutomba apa kureva munyu waigadzirwa nekupisa mhando yetsanga inonzi bungwa, mubungwe kana mutsangidze. Mvura yaizodirwa padota racho Kati munyu unyungudike, mvura iya yozokwaikwa. Sheche, mutomba kana fesha waive mhando yemunyu weChivanhu.

## Mabasa eMunyu

* Kurunga chekudya
* Kuchengetedza chikafu chinenge chawomeswa zvikurusei nyama.
* Kunyungudutsa mazaya echando kunyika dzinotonhora dzakaita seRussia neCanada.

## Mamwe Mazwi

*Humbu (bag of salt).
*Berepere kana maperepere (Hard, black, brackish soil (from which salt is extracted). vamwe vatauri vanoti bare kana rungu.
*Zvipangamunyu (halophiles) apa kududza tupuka tunogara munzvimbo dzine munyu wakawanda dzakadai seDead Sea kana Great Salt Lake.
*Kudurungunda kana kurunduka (Taste too salty) Muto uyu unodurungunda: this gravy is too salty.

## Zvirevo

*Zvino munyu ndizvo zvinei, chidokohori chikagodyiwa wani? Why (prefer) relish with salt if stamped ground nuts can also be used (as relish)? 

## Mitauro yeAfrika

*VaGiryama neVaKwere vanoti munyu (salt). VaWanga vanoti omunyu kwetsimbale (coarse salt) kureva munyu wemagodo.
*VaKongo vanoti **mungwa** kana **miungwa** (n. salt) kureva munyu. VaFwe vanoti **zwai** (salt) kureva munyu.
*VaYao vanoti **chidulo** (water that has been strained through ashes of banana leaves and used as salt to be put in the relish) vachireva mvura yakadururuka mudota remashizha emubhanana.
*MaZulu vanoti **umunyu** (Sourness, acidity) kureva kuvava pakudya kana huasidhi. Humburi Senni inoti cír-ò kana **ciri** (n. salt) kureva munyu.
Rwizi Manyame

**Rwizi Manyame** (kana neimwe nzira **Rwizi Hunyani**) irwizi rwuri kumaodzanyemba kweZimbabwe ne Mazambuko. 

Rwizi urwu rwunotangira kumaodzanyembaemadokero eguta reMarondera, rwoyerera rwakananga kumadokero rwonodarika Harare kuenda kwaKutama. Kubva paKutama Manyame anoyerera achienda kumaodzanyemba odarika Chinhoyi nemakomo eHunyani. Manyame anozobira nekuMakomo Rukowakuona onanga kumupata werwizi Zambezi.

Rwizi Manyame runoyambuka muganhu weZimbabwe-Mazambuko paHunyani, rwobatana nemadirano aRwizi Duangua rwafamba 418km kubva KuMarondera kwarunotangira. Kubva ipapa rwunoyenda mberi rwave Rwizi Panhame runodira muna Rwizi Zambezi pane guta rePanhame kuMazambuko.

Manyame ane madhamu maviri, Dhamu ra Prince Edward ne Nyanza Chivero kuchamhembe kwe Harare. Nyanza Chivero inoshandiswa senzvimbo yokushanya nokutambira nezvikepe.
Rwizi Pungwe

**Rwizi Pungwe** (Pungwe River) rwizi rwakareba 400km ruri muZimbabwe neMozambique. Rwizi urwu runotangira mujinga regomo Nyangani riri kuMabvazuva kweZimbabwe. Kubva ipapa runoyerera kuenda kuMabvazuva ruchipinda muProvince dzeManica neSofala kuMozambique. Pungwe anodira muIndian Ocean panzvimbo yeMuronga weMozambique (Mozambique Channel). Pungwe anoverengwa pahova huru dzeMozambique; mune makore emvura zhinji anokonzera murove nemafashama emvura munyika iyi.

## Kunobva mvura yaPungwe

Mvura inoyerera muna Pungwe inobva muProvince dzeSofala nemanica kuMozambique; nzvimbo iyi ine vanhu 1,081,000 vanowana mvura yerwizi urwu. Imwe muvura inobvawo kudunhu reMutasa muZimbabwe; chikamu chidiki chemvura chinowanikwa kubva kudunhu reNyanga. MuZimbabwe mune vanhu 96,000 vanowana mvura kubva muna Pungwe.

## Mashandisiro eMvura yaPungwe

Zimbabwe neMozambique dzine chirongwa chinotonga mashandisirwo emvura ya**rwizi Pungwe**. Guta reBeira nenzvimbo dzakatenderedza dzinowana mvura kubva muna Pungwe. Mugore ra2004 guta irir raitora mvura inosvika 25,339 m3 pazuva kubva muna Pungwe.

Guta reMutare rinotorawo mvura kubva kuna Pungwe; zvichitevera chibvumirano chakanyorwa pakati peZimbabwe neMozambique, Mutare inotenderwa kutora mvura inosvika 60,480 cubic meters pazuva.
Rwizi Mazowe

**Rwizi Mazowe** (kana **Rwizi re Mazoe**) irwizi rwuri muZimbabwe ne Mazambuko. Rwizi urwu runotangira kumaodzanyemba kwe Harare rwoyerera ruchienda kumaodzanyemba. Mugore ra1920 dhamu reMazowe rakavakwa 40km kubva kuHarare kuti ripe mvura inodiridza Mazowe Citrus Estates.

Rwizi urwu runopfuura nekunze kweguta reGlendale; vagari veguta iri vanowana mvura yavo kubva muDhamu riri parwizi urwu. Kubva apa rukova urwu runoyerera rwananga kumaodzanyembaemabvazuva rwuchinodarika nzira yeBindura-Madziva pahoko ye20km kubva muBindura. 

Vagari veShamva vanowana mvura yekunwa kubva muna rwizi Mazowe; apa rwizi rwunoonekwa pamugwagwa weMugodhi we Shamva-Madziwa.  Rwizi Mazowe rwunoramba rwananga kumaodzanyembaemabvazuva rwuchinova chikamu chemuganhu weZimbabwe-Mazambuko pedyo neMudzi. Rwave muMazambuko runenge rwave rwizi Ruenha rwuchinodira muna rwizi Zambezi.

## Chikotero chaMazowe

Nzizi dzinodira munaMazowe dzinosanganisira: Rwizi Mupfurudzi; Rwizi Kayirezi; Rwizi Nyadire, Rwizi Nyaguwe, Nyamuziwa.
Rwizi Munyati

**Rwizi Munyati** rwizi rwuri muZimbabwe; chimwe chikamu charwo chinonzi Rwizi Sanyati. Rwizi urwu runobva kuDunhu re Mashonaland East rwuri kumaodzanyemba kweguta reChivhu pane nhambwe inosvika 100km kubva kuHarare.

Rwizi urwu runoyerera rwakananga kuMaodzanyemba kwakadziva kuMadokero uye runotara muganhu wekuChamhembe kweMashonaland West. Munyati anoonekwa pamugwagwa unobva Kwekwe-eKadoma uye pamugwagwa weKadoma-Zhombe. Munyati ndiye anopa mvura inoshandiswa neChiteshi cheNguzvu cheMunyati (*kana* Chiteshi chePawa cheMunyati). Rwizi Mupfure runodira muna Munyati; kubva pamadirano rwizi runenge rwonzi Sanyati.

Rwizi Sanyati runonodira muna rwizi Zambezi apo pananenge pafambwa nhambwe inokwana 500km kubva panotangira Munyati.

## Mitauro yeBantu

* Vatauri veChiTonga vanoti **munyati** (Buffalo) vachireva nyati.
* Baila vanoti **munyati** (Buffalo) vachireva nyati.
Rwizi Save

**Rwizi Save** rwizi rwakareba kusvika makiromita mazanamana (400km) rwunoyerera muZimbabwe ne muMazambuko. Rwizi urwu rwunotanga panzvimbo iri pachinhambwe chinokwana 80km kubva kuHarare.  Kubva ipapa rwunoyerera rwakananga kuchamhembe rwozonanga kumabvazuva kune madirano neRwizi Odzi.

Kubva pamadirano na Odzi, rwizi Save runoyerera ruri kumadokero eEastern Highlands , pane nzvimbo yokuti rwizi urwu rwuri pamupata usina mvura. Rwizi Save na rwizi Runde zvinosangana pamuganhu weZimbabwe-Mozambique panzvimbo inonzi Mahenya. Save anodira mugungwa re Gungwa re India pamuyeramwaka 21oS.

Makarekare munguva yemadzimambo aiva paMasvingo eZimbabwe, rwizi Save rwaishandiswa nevashambadzi kutakura ndarama yaibva kuZimbabwe. Idzi dzaive nguva dzezanagore rechi13 nechi14.

## Mitauro ye Chibanthu

*VaMambwe vanoti **sawe** (a he goat) kureva mukono wembudzi.
*VaBemba vanoti **sawe** (a he goat) kureva mukono wembudzi kana gotora.
Gudo

**Gudo** (*baboon* in English) imhuka yemusango yakafanana netsoko. Makudo ane mumhu unosiyana zvichienderana nerudzi rwegudo racho. makudo ari kuGuinea akareba 50cm uye ane huremu hunoita 14kg; makudo ari kuno kuChamhembe kweAfrica akareba 120cm uye ane huremu hunoita 40kg.

*Chirara kana chiro (Sleeping place of baboons). Zvichida ndipo panobva zita rokuti Charara?
Zvinoita sekunge gudo rakabata pfungwa dzevanhu kunyanya nemaitiro aro kana kuti maramiro aro. MuChiShona gudo rine mazita akawanda. Mamwe mazita ndiwo anoti: bveni; diro; mutiro dede. Pahuwandu anonzi matede, makudo kana mapfeni.
*Horomba, mbombo kana bere (large male baboon).

## Tsumo

*Gudo guru peta muskwe vapwere vagokuremekedza.
*Chinokura chinokotama musoro wegudo chave chinokoro
*Charovedzera charovedzera gudo rakakwaira mawere kwasvipa.
*Jerandoga zvinoreva mukono wegudo unogara woga. Izwi iri rinoshandiswawo kutaura handira kana dzimwewo mhuka dzinogara dzoga. Vamwe vanoti mhuka inodya yoga inonzi mberera - iyi ingava mhuka yerudzi chero.
*Kuziva kune mombo ndokuna ani haidyi ichinyima mboyi.The male baboon shows unprecedented generosity; he does not eat anything without sharing with his female. 
*Chiro chiregwa, mutiro achirega nzambara. Everything has to be left as the babooon gave up nzambara fruit. (wild grapes)
*Gudo harivingirwi pachiro. A baboon is never pursued up to his sleeping place. 
*Bveni kuipa zvaro, haridyi chakafa choga. 
*Gudo kutya zvaro asi haribatirwi mwana.
*Gudo rakapona namanainai. A baboon escaped by dodging from place to place. 

Muimbi Oliver Mtukudzi wakaimba, *Gudo munorivengerei, gudo haridye [[husiku]]? [[Nhunzi]] wawapumha ndiye anopa zvirwere*.

## Mazita emhuri nenzvimbo

Kune mazita emhuri ane chitsama ane chekuita negudo. Mamwe ndiwo anoti: Nyamapfeni, Dirorimwe, Jerandoga, Chiro, Mutiro, zvichingodaro (zvd).

*Pamugwagwa unobva Concession uchienda kuMvurwi pane musha une zita rokuti Muswewenhede. Vamwe vatauri vanoti iri zita raifanirwa kuti Muswewedede - kureva muswe wegudo.

## Mitauro yeBantu

*VaChewa vanoti **nyani** (baboon) kureva gudo. VaKagulu vanoti **dinyani** (baboon) kureva gudo.
*VaSotho vanoti **pfene** (n. baboon) kureva gudo. MaZulu vanoti **imfene** (baboon) kureva bveni.
*Venda neSepedi vanoti **tshwene** kureva gudo. Sangho vanoti bakoya (n. baboon) kureva gudo.
*Setswana vanoti **tshwene** kureva gudo. Xitsonga vanoti **mfenhe** kureva gudo.
*Runyambo vanoti **anyani** kureva makudo.
Rwavhi

**Rwavhi**, rwaivhi kana gwani (*Chameleon* in English) imhuka yemusango inozivikanwa nekugona kushandura ruvara rwayo uye nokuva nerurimi runotambaunuka kunobata tupembenene nokukasira. kune marudzi erwaivhi anosvika 160 anowanikwa muAfrica, Madagascar, Spain, Portugal, Sri Lanka neSouth Asia. Rwavhi runowanikwa munzvimbo dzinodziya dzinosanganisira masango anonyaya mvura uye mugwenga.

## Mitauro yeBantu

*VaNyakyusa vanoti **ulwifi** (chameleon) vachireva rwavhi.
*VaZigula vanoti **luvi** (chameleon) vachireva rwavhi.
Mvuu

#WPWP
**Mvuu** kana ngwindi (kureva *hippopotamus*) kana kuti **ngwindi**.

## Mutupo
Vayera Mvuu kana Ngwindi, ndivo vayera Dziva. Mhuka ye vayera dziva inaendererana nezvitendero zvevanhu nezvavanazwa kubva kuvakuru vavo, vamwe vanaamboti vayera Dziva vainge vasina kupesanisanwa sokunzi Hove kana Mvuu - vose vaingonzi vayera Dziva. Nyamuhli, Vayera Mvuu vanonzi Dziva Sambiri, kana kungoti Dziva. 

## Mitauro ye Chibantu

*MaZulu vanoti **imvubu** kana **imboma** kureva mvuu. VaWabo vanoti **ttomoddo** kureva mvuu.
*Nyungwe vanoti **mbvuu** (Hippopotamus) kureva mvuu. VaWanga vanoti **ifubu** (Hippopotamus) kureva mvuu. 
*VaGulu vanoti **mtomondo** (n. hippopotamus)  kureva mvuu. Barotse vanoti **kubu** (n. hippopotamus)  kureva ngwindi.
*Lenje vanoti **mafuwu** kana **fuwu** (hippo) kureva mvuu. VaGanda vanoti **mvubu** kureva mvuu. 
*Subiya vanoti **uvuvu** kureva mvuu. Sesotho inoti kubu kureva mvuu. Sangho vanoti kono kureva mvuu.
*Swahili vanoti **tomondo** kana **kiboko** kureva mvuu. VaKagulu vanoti **nhomondo** (n. Hippopotamus) kureva mvuu.
*VaGwere vanoti mbiri (hippo; hippopotamus)  vachireva mvuu. VaNande vanoti **eyisere** (hippo; hippopotamus)  vachireva mvuu.
Mhofu

**Mhofu** (Eland in English) imhuka yemusango inowanikwa kuMabvazuva nekuChamhembe kweAfrica. Mumhuri yenhoro dzinowanikwa muAfrica, mhofu ndiyo mhuka huru. Matongo emhofu ndidzo nyika dzinoti: Botswana, Burundi, Congo, Ethiopia, Kenya, Lesotho, Malawi, Mozambique, Namibia, Rwanda, South Africa, South Sudan, Swaziland, Tanzania, Uganda, Zambia neZimbabwe. Rimwe zita remhofu rinonzi nhuka.Vanhu vanoera mhuka iyi ndivo vanaShava Mwendamberi,vakadzi vanonzi anaChihera. AnaMusiyamwa ndivozve vamwe anaMhofu.

## Tsika

**Mhukarume** izita remhuri rekuzvirumbidza rinowanikwa muZimbabwe.

Mhofu ndiyo mhuka inova mutupo wevayera shava, uye iyo ishava paruvara.

## Mamwe Mazwi

*Pfura kana bvura (loose skin under animal's chin) kureva ganda rakarembera pamutsipa wemhuka.

## Mazwi eBantu

*Silozi vanoti **pofu** (eland) kureva mhofu. VaTakwane vanoti **nddodda** (eland) kureva mhofu.
*MaZulu vanoti **impofu** (Tan-coloured, tawny - colour of eland skin) kureva ruvara rwemhofu. 
*MaZulu vanoti **impofana** (Small eland, young eland) kureva mhofu diki. 
*MaZulu vanoti **ubumpofu** (Tan colour, tawny colour) kureva ruvara rwemhofu. MaXhosa vanoti **impofu** (n. eland skin) kureva mhofu.
*Barotse vanoti **pofu** (n. cape eland) vachireva mhofu. Sesotho vanoti **phofu** (n. cape eland) vachireva mhofu.
Mhara

**Mhara** (Impala in English and Afrikaans) imhuka yemusango inoda kuenzana nemhembwe. Mhara inobva mumhuri yemombe; inosanganisira mombe dzepamusha, hwai, mbudzi nenyati. Mhuka iyi inowanikwa mumasango enyika dzinoti Kenya, Tanzania, Eswatini, Mozambique, kumaodzanyemba kweNamibia, Botswana, Zambia, Zimbabwe, kuchamhembe kweAngola, South Africa and Uganda. Huwandu hwe **Mhara** muAfrica hunodarika 2 million.

Mutupo

Mhara mumwe wemitupo ine vanhu vemuZimbabwe vanobva kumabvazuva kana kuti kuManicaland. Vanhu  vanodaidzwa vachinji vanachikonamome.

## Chimiro cheMhara

Mhara dzine hurefu kusvika pamapendekete huri pakati pe 73–92cm uye kubva kumusoro kusvika kubesu dzinehurebu hunosvika 1.5m. Hono dzinoita huremu huri pakati pe 46–76&nbsp;kg, nzvari dzinorema zviri pakati pe 35–50&nbsp;kg. Mhara dzine ruvara rwaka kangavara (reddish-brown), dziine besu rakaita rushava nedumbu jena. Hono dzine nyanga dzinoreba kusvika 90cm asi nzvari hadzina nyanga.

## Kudya kweMhara
Mhara inodya uswa unyoro munguva yekunaya asi kana pasina uswa uhwu, inodya hwakaoma, mashizha netumiti twutete. Mhara haidyi nyama.

## Magariro eMhara

Nzvari neMhara diki dzinogara mumatanga akakura kusvika 200. Munguva yokunge kuine mafuro akanaka mabhuru eMhara anotara muganhu nokuchengera nzvimbo dzawo achitanda dzimwe hono dzingada kupinda munzvimbo idzi. Nzvari dzose dzinopinda munzvimbo yakachengerwa dzinokomberedzwa nemukono uchiedza kudzivirira kuti dzisabude munzvimbo iyi. 

Munguva yokunge kuine nzara munharaunda, matanga ane mikono nenzvari anobatana kuitira kutama dzichitsvaga mafuro. Panguva yakadai Mhara dzinofamba nzendo ndefu dzakawanda dzichienda kumafuro manyoro, uye mikono inogarisana murugare.

## Kubereka

Nguva yokuti mikono inonzwa havi yokuda nzvari inotanga panopera mwaka wekunaya kwemvura munaChivabvu; nguva iyi yakareba mavhiki matatu (3). Munguva yehavi iyi mhara hono dzinochengetedza nzvimbo dzadzo zvakasimba uye dzinoisa munhuhwi wadzo kumucheto kwenharaunda dzadzo. Uyezve dzinovhundutsira dzimwe nekuita ruzha, nekumira kunoratidza kusimba asi kana zvanetsa dzinorwa. Mhara nzvare inotakura pamuviri kwemwedzi 6-7; asi nzvari inokwanisa kunonoka kuzvara kana mafuro asina kururama. Panguva yokuzvara, nzvari inozvitsaura kubva kudanga yonozvarira pakahwanda ichichengeta mhuru yayo ipapo kwemavhiki maviri-matatu isati yadzokera kune dzimwe. Mhuru dzinoyamwiswa kwemwedzi mitanhatu (6).

## Zvikara zveMhara

Kana Mhara dzichinge dzavhundutswa nezvikara dzinotanga kusvetuka dzichiita udasvumutasvu dziine chinagwa chokuvhiringidza zvikara. Mhara inokwanisa kukwakuka nhambwe inosvika 10m ichikwira 3m mudenga. Mhara dzinomhaya kusvika 80&nbsp;km/h kana dzotiza zvikara. Panguva yokutiza dzinomwaya hwema kubva mumakumbo adzo, zvichiyamura kuti danga remhara rirambe riri pamwe.

Zvikara zvinotevara mhara zvinosanganisira: shumba; mbada; ingwe; bere uye garwe kana Mhara dzaenda kunonwa mvura kurwizi.

## Mitauro yeBantu

*VaDigo vanoti **chiphala** (impala) kureva mhara.
Mangoyi

**Mangoi, mangoyi** (kureva *Cat;* Chishongrish*:* *Katsi; kitsi; Chikiti*) kana **mangowe**, imhuka inopfuyiwa pamusha, iri mumhuri ye nyamagowi (felidae). Vamwe vanochengeta mangoi nokudzida kubatsira kuuraya makonzo. Mwana we mangoi anonzi chidharimbo.

Pamhuka dzemusango kune zvikara zviri mumhuri ye nyamangowi zvinosanganisira: shumba; mbada; dindingwe; ingwe, twani nedzimweo dzinowanikwa kune zvimwe zviwumbe.

**Chirevo** - Kutenda kwakitsi kuri mumoyo.

## Upangamotowo

* Felidae/felid - nyamangowi
* felis- chamangwe
* feline - chimangowe
* felini - Ungowe - mavambo eshoko iri abva pakuti pane ruchanza rwe mhuka dze mhuri ye mangoi, dzinopera na *-ngwe*. Senge *mangowe* (iyo mangoi), ''dindingwe'', ''ingwe''.
* felinae - ungowedzasi (dzasi-mhuri)
* feliformia (carnivorous) - hukari

## Mitauro ye Chibantu

* MaZulu vanoti **ilingobe** kana **mangobe** pakuwanda (domestic cat) kureva ***mangoi***.
* MaZulu vanoti **umangobe** (Proper name given to female cat with kittens (lit. the daughter of Ngobe) kureva hadzi ye mangoi ine vana.
Mukaka

**Mukaka** (*milk* in English) inowanikwa pamhuka dziri pamupanda wedzinoyamwisa. Mukaka unodyiwa nevanhu unokamwa pamombe kana pambudzi. Mombe inokamiwa mukaka panguva yokunge iine mhuru.

Jinya kana majinya (Piece of a curd) kureva horakora remukaka. 

## Zvinogadzirwa neMukaka

Mukaka unogadziriswa zvinhu zvakawanda zvinosanganisira: yoghurt; cheese; butter; ice cream; milk chocolate nezvimwe zvinwiwa nzvekubikisa.

Kana mukaka uchinge wakodzekwa unoita ruwomba pasi pacho paine mutuvi kana kuti mvura. Ruwomba runoshandiswa ruchidyiwa rwakadaro kana kugadzira butter, cheese nezvimwewo.

## Mukaka WaAmai

Munhukadzi kana asununguka mwana mazamu (breasts) anoburitsa mukaka weanonwisa mwana. Vanoita zvehutano vanokurudzira kuti mwana anwe mukaka uyu kusvika pagore nemwedzi mitanhatu nekuti mumukaka uyu munowanikwa zvese zvinodiwa pakuti mwana akure zvakanaka. Vakadzi vanosununguka vana vaine chirwere cheshuramatongo (HIV) havakurudzirwe kuyamwisa mwana nekuti vanokwanisa kutapurira hutachiwana kumwana nenzira iyi.

## Tsika

*Kurera imbwa nemukaka mangwana inofuma yokuruma.
*Mukaka uri kugabha-gabha uri muhwedza (milk pail). Vamwe vanoti hamiro kana mutumba??. Kune zita reemhuri rinonzi Mutumba.
*Mukaka uchangokamwa unonzi manza yemukaka - *fresh milk* - uyu mukaka unozipa.

*Mbote (Very thick sour milk) apa kureva mahorakora.
*Mutadza (butter milk).
*Gacha (long calabash for carrying milk and food). Kune zita remhuri rinonzi Magacha.
*Kunyengura (to skim; skim off).

## Mitauro yeAfrika

*Taita vanoti **maziwa** (n. milk) kureva mukaka. Lomwe vanoti **mukaka** kureva mukaka.
*VaNgala neVaKongo vanoti **mabele** (milk). VaUmbundu vanoti **avele** (milk) kureva mukaka.
*Nsenga inoti **tua** (be white - bright, pure). Fananidzai nokuti mutuvi? Nyaneka inoti amavele kureva mukaka.
*Lenje inoti **makupa** kana **mandili** (milk; fresh milk)  kureva mukaka mumbishi. Umbundu inoti **kola** (v. s., be great; strong, solid, firm).
*VaGwere vanoti **bbongo** (n. sour, solid milk)  kureva mukaka wakakora. VaLenje vanoti **mandili** (sour milk)  kureva mukaka wakakora.
*Bushong vanoti **mabela** (n. milk) kureva mukaka.
Tsiru

Tsiru, shopwa kana mhorombe imombe hadzi isati yabereka.

## Mitauro yeBantu

*BaKalanga vanoti nala (adj. - red brown markings on an ox) kureva mavara matsvuku ari pamombe. Zvichida izwi iri rinotodzanaa nokuti **Nhara**?
*VaSwahili neVaDigo vanoti **mtamba** (heifer) kureva tsiru.
*VaMambwe vanoti **muteku** (heifer) kureva tsiru.
*Mururimi rweHerero vanotaura izwi rokuti **ongombe** (n. cattle, ox, cow). 
*Mururimi rweHerero vanotaura izwi rokuti **omurise** (n. cattle herd) kureva mufudzi wemombe.
Kurima

**Kurima** (farming) zvinoreva mabasa anoitwa kuchengeta mhuka dzakapfuyiwa uye kudyara nekukohwa mbesa. Kurima kunosanganisira kukama mukaka wemhuka dzakapfuyiwa, kucheka vhudzi remhuka dzakadai sehwayi; kusarura mukono unoberekesa nzvari; kusarura mbeu  dzakanaka dzokudyara zvichingodaro.

Munyika zhinji dzeAfrica kurima ndihwo hushangazhi hune vanhu vakanyanya kuwanda vanoshandamo. 

MuZimbabwe vanhu vazhinji vari kumaruwa vanoita mabasa ekurima. Vazhinji vanopfuya mhuka dzinosanganisira mombe; mbudzi; hwayi; huku; njiva; hanga; nguruve nedzimwewo. Kuminda vanodyara mbeu dzinosanganisira; chibage; donje; fodya; nzungu; nyimo; mbambaira nezvimwewo.

Madzinde anorimwa muvhu achizokohwewa kuti adyiwe kana kushandiswa nevanhu anonzi mbesa - **crop of any kind**. Panodyarurwa fodya kana muriwo, madzinde acho madiki ari kudyarurwa anonzi mbesanwa kana kuti nhondo.

## Kurerutsa Mutauro

*Kurima (to till, to plough) apa kureva kutimba negejo.
*Ndimo (Agriculture; ploughing season; fields).
*Kuparura kana kutsivira (to make ridges) zvinoreva kuvamba kurima gombo kugadzirira kudyara mbambaira.
*Kusevura, kuparura,  kana kuseza (to clear land for planting a garden). Museza izita remhuri.
*Nhondo dzefodya dzinosimwa pamihomba. Apa kusima kunoreva kudyara chinhu changa chamera uchisima paunoda kuti chizokurira.
*Kusimika kana kudzimika (to plant firmly).
*Kukuta (to break up clods) apa zvichireva kupwanya mavhinga.
*Kukavira (to plant seeds which are not broadcast e.g. beans and maize) kutaura kudyara mbeu nenzira yekukandira mukakomba uchifushira nevhu rinokavirwa mukakomba makare - iyi naira yasiyana nekukusha.
*Gwerekwete kana magwerekwete (Good farmer) kureva murimi anogona kurima. 
*Mudzongwa (1. Planting in rainy season, 2. Crop sown in rainy season). Vanodzongera mudzongwa pamunhuruka: they plough the rainy-season crops into the ground at the first rains.
*Kubvukuta (cultivate and sow at same time). 
*Kuchacha (clear old lands). Zvichida ndipo panobva zita rokuti Machacha? 

## Tsumo

*Anokuti rima ati udye. He who tells you to plough wants you to eat.

## Mitauro yeBantu

*MaXhosa vanoti **umfuyi** (n. farmer) kureva murimi.
*VaYao vanoti **kusimika** (to fix upright in the ground) kureva kudzimika.
Mukunda

**Mukunda** (*daughter* in English) zvinoreva mwanasikana wawakazvara. Izwi iri richiri kushandiswa kunyanya nevakuru vanoziva mutauro wedu zvakanaka.

*Bambomukunda zvoreva tete hanzvadzi yababa vakakubereka.

## Tsumo

*Ane mhuri mdeane mhurikadzi, mhurirume inozvitsvagira. The one with daughters has a family; sons will look after themselves. 

## Mazwi eBantu

*VaTonga vanoti **mwana mulombe** (n. male child) kureva mwanakomana. VaTonga vanoti **mwana musimbi** (n. female child) kureva mwanasikana.
*VaLenje vanoti **mwanakashi** (n. woman, a female person, a wife) kureva munhukadzi kana mukadzi wemunhu.
*VaKikuyu vanoti **mwari** (daughter) kureva mukunda. VaKikuyu vanoti **mwari wa maitu** (daughter of mother) kureva mukunda waAmai vangu.
*MaZulu vanoti **amagaga** (n. Active, spirited performance; dash, onset; burst of energy). Muenzaniso: **A magaga empi a6amathathu** (It's engagements were three).
Mhembwe

**Mhembwe** (*Duiker* in English) imhuka yemusango inofanana nemhara asi ine mumhu mudiki. Mhuka iyi ine ruvara rwe muto wenyemba. Mhembwe dzinowanikwa muZimbabwe mumatunhu akawanda uye dzine nyama yakanaka samare inodyiwa iri nyoro kana kuitwa chimukuyu.

Mwana wemhembwe anonzi tsvana kana chemera.  
*Chemera yemhembwe (Young buck).

## Tsumo

*Mhembwe rudzi inozvara mwana ane kazhumu.
*Bembwe rinotsvutsvudzirwa ramuka. Dogs are set on a duiker (only) when it shows up. 
*Mhembwe urombo ndohwayo, haisweri musvo rimwe nembudzi. The duiker is to be pitied (because) it cannot (even) spend a day together with goats. 

## Mitauro yeBantu

*Sangho vanoti dengbe (n. a species of duiker. Cephalophus maxwellii) kureva mhembwe.